Hy was ’n gasspreker by die universiteit en het gesê studente “moet nie alles sluk wat hulle gevoer word nie”.
“Wat is die staat? . . . die staat is saamgestel uit drie elemente. Is die parlement gekaap? Is die regstelsel gekaap? Is die uitvoerende gesag gekaap?” Zuma sê sover dit hom aangaan is die (Zondo-) kommissie van ondersoek na staatskaping onnodig omdat die staat nié gekaap is nie.
In die nasionale vergadering het die meeste opposisiepartye hul stem baie dik gemaak teen ’n pensioen vir Zuma. Hy is selfs ’n “grondwetlike misdadiger” en “hoofplunderaar van die staatskas” genoem wat homself in sy termyn as staatshoof ten koste van die belastingbetaler én Suid-Afrika só verryk het dat hy nie enige pensioen- en mediese voordele ná sy uittrede verdien nie.
Verder lui dit dat sy weduwees of afhanklikes ’n pensioenvoordeel van 50% van sy jaarlikse salaris moet kry as hy sou sterf. Hy het tans vier vroue.